1. ΝΟΜΟΘΕΤΙΚΟΝ ΔΙΑΤΑΓΜΑ της 5/11 Νοεμ. 1935 (ΦΕΚ Α΄ 539) Περί ιδρύσεως Επικουρικού Ταμείου εξόδου γερόντων και ανικάνων εργατών μετάλλου. Με το άρθρ. 1 του Νόμ. 1384/1983 (ΦΕΚ Α΄ 106), κατωτ. αριθ. 30 το Επικουρικό Ταμείο, που ιδρύθηκε με το παρόν Ν.Δ. της 5/11 Νοεμ. 1935, μετονομάστηκε σε «Επικουρικό Ταμείο Εργατοϋπαλλήλων Μετάλλου (Ε.Τ.Ε.Μ.) πλην όμως στη συνέχεια με το άρθρ. 25 του Νόμ. 2676/4-5 Ιαν. 1999 (ΦΕΚ Α΄ 1), Τόμ. 15Β σελ. 86,605 συγχωνεύθηκε στον τομέα Επικουρικής Ασφάλισης Μισθωτών που λειτουργεί στο ΙΚΑΤ.Ε.Α.Μ. και μετονομάστηκε σε Ταμείο Προνοίας Εργατοϋπαλλήλων Μετάλλου (ΤΑ.Π.Ε.Μ.). Άρθρ.1.-1)Συνιστάται νομικόν πρόσωπον δημοσίου δικαίου υπό τον τίτλον Επικουρικόν Ταμείον Εξόδου Γερόντων και Ανικάνων Εργατών Μετάλλου εδρεύον εν Πειραιεί. 2.(Όπως τροποποιήθηκε με το άρθρ. 10 Α.Ν. 694/1937 (ΦΕΚ Α΄ 196) καταργήθηκε από την περίπτ. α άρθρ. 7 Νόμ. 1384/2-5 Αυγ. 1983 (ΦΕΚ Α΄ 106), (κατωτ. αριθ. 30). 3.Σκοπός του Ταμείου είναι η επικουρική ασφάλισις των ως άνω ασφαλιζομένων κατά της αναπηρίας, γήρατος και θανάτου κατά τα λεπτομερώς ορισθησόμενα δια του Καταστατικού. Η παρ. 3 αντικαταστάθηκε ως άνω από το άρθρ. 10 Α.Ν. 694/1937 (τόμ. 15Β σελ. 9). 4.(Όπως τροποποιήθηκε με το άρθρ. 10 Α.Ν. 694/ 1937 (ΦΕΚ Α΄ 196) καταργήθηκε από την περίπτ. α άρθρ. 7 Νόμ. 1384/2-5 Αυγ. 1983 (ΦΕΚ Α΄ 106), (κατωτ. αριθ. 30). Άρθρ.2.-Πόροι του Ταμείου είναι κράτησις επί των ημερομισθίων και μισθών των ησφαλισμένων οριζομένη εις (3%) ήτις κρατείται παρά των εργοδοτών και αποδίδεται εις το Ταμείον μετά ισοπόσου συνεισφοράς τούτων. Βλ. ήδη άρθρ. 5 του κατωτ. Ν.Δ. 3866/1958. Εργοδόται μη καταβάλλοντες εις το Ταμείον τας εισφοράς αυτών υπέρ του Ταμείου ή μη εισπράττοντες παρά των εργατών τας νενομισμένας εισφοράς τούτων ή εισπράττοντες παρά τούτων και μη καταβάλλοντες εις το Ταμείον τας εις αυτό κρατήσεις εκ των εργατικών ημερομισθίων ή μισθών, τιμωρούνται με χρηματικήν ποινήν μέχρι 10.000 δραχμών ή δια φυλακίσεως μέχρι δύο μηνών και εν υποτροπή δι’ αμφοτέρων των ποινών. Άρθρ.3.-Δια του καταστατικού του Ταμείου εγκρινομένου δια πράξεως του Υπουργού της Εθνικής Οικονομίας μετά γνώμην του Συμβουλίου Εργασίας θα κανονισθούν ο τρόπος Διοικήσεως και αι δαπάναι αυτής, η εκπροσώπησις του Ταμείου, ο τρόπος διαχειρίσεως και διαθέσεως των πόρων, τα της τοποθετήσεως των κεφαλαίων τα πρόσωπα τα έχοντα ασφαλιστικήν ικανότητα ήτοι τα προσόντα ηλικίας και εργασίας των ησφαλισμένων και των εξ αυτών εχόντων δικαιώματα, ως και πάσα άλλη λεπτομέρεια αναγκαία δια την εκπλήρωσιν των σκοπών του Ταμείου. Αι διατάξεις του παρόντος δύνανται να επεκταθώσι και εις τας λοιπάς πόλεις του Κράτους δια Δ/των προκαλουμένων υπό του Υπουργού της Εθνικής Οικονομίας, μετά γνώμην του Συμβουλίου Εργασίας. Εις τον Ημέτερον επί της Εθνικής Οικονομίας Υπουργόν ανατίθεμεν την δημοσίευσιν και εκτέλεσιν του παρόντος, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 1971(γ) Σελ. 1971(δ) Τεύχος 1327 Σελ. 91 Ταμείο Προνοίας Εργατοϋπαλλήλων Μετάλλου ΤΑ.Π.Ε.Μ. 39.Ο.ι.1 